**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/427-7/2021

**8/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A Belügyminisztérium önkormányzati feladatellátást szolgáló fejlesztések támogatása tárgyában kiadott Támogatói okirat elfogadásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **1.1. Jóváhagyom** a **85/2020. (VII.09.) Kt. számú határozat** **2. pontjában** elfogadott megvalósítási helyszínek módosítását, mely tartalomból t**örlésre került** a **4440 Tiszavasvári, Szabadság tér 19 helyrajzi számon** lévő ingatlan.

**1.2. Elfogadom** a beruházás megvalósulásának helyszíneit az alábbiak szerint:

4440 Tiszavasvári, Báthori utca 31 hrsz.

4440 Tiszavasvári, Kálvin utca 2892 hrsz.

4440 Tiszavasvári, Bajcsy-Zsilinszky utca 3432/1 hrsz.

A módosult megvalósulási helyszínek az EBR42 önkormányzati információs rendszerben is rögzítésre kerültek.

1. **Elfogadom** a **Belügyminisztérium** (továbbiakban: „**BM**”) az *„Önkormányzati feladatellátást szolgáló fejlesztések támogatása”* című pályázat keretében BMÖFT/334-10/2020. Iktatószámú, 2020. szeptember 30-án kelt, jelen határozat 1. számú mellékletét képező **Támogatói okiratot.**
2. **Jóváhagyom** az 1.1. pontban foglalt módosítás miatt, az elfogadott **Támogatói okirat**, valamint a **2020. szeptember 02-án kelt nyilatkozat** (2. számú melléklet) alapján a tervezett beruházás forrásösszetételének az alábbiak szerinti módosulását:

A projekt összköltsége: 46 014 821 Ft

Igényelt támogatás bruttó (75%): 34 511 116 Ft

Önkormányzati sajáterő (25%): 11 503 705 Ft

1. **Gondoskodom** a vállalkozási szerződés megkötéséről a Támogatói okirat szerinti feltételek alapján.

**Határidő:** 2021. március 15. **Felelős:** Szőke Zoltán polgármester

**INDOKOLÁS**

1. A **BM** által kiírt és **Tiszavasvári Város Önkormányzata** „Önkormányzati feladatellátást szolgáló fejlesztések támogatásával” kapcsolatos pályázati kategóriában 2020. júliusában sikeres pályázatot nyújtott be a beruházás megvalósulási helyszíneire:
* 4440 Tiszavasvári, Báthori utca 31. hrsz.
* 4440 Tiszavasvári, Kálvin utca 2892 hrsz.
* 4440 Tiszavasvári, Bajcsy-Zsilinszky utca 3432/1 hrsz.
* 4440 Tiszavasvári Szabadság tér 19 hrsz.

A megvalósulási helyszíneket a Tiszavasvári Város Önkormányzata Képviselő Testülete **85/2020. (VII. 09.) Kt. számú határozatában** jóváhagyta.

A pályázat elbírálása során megállapításra került, hogy a **Tiszavasvári, Szabadság tér 1. alatti, 19 helyrajzi számú** ingatlannal kapcsolatban történt **elírás miatt** az önkormányzat nem valósíthat meg járdafelújítást (33 fm, 62 m2 járdaszakasz), mivel nevezett ingatlan nem az önkormányzat tulajdonában áll.

**Erre tekintettel 2020. szeptember 02-i nyilatkozat** (2. számú melléklet) alapján a benyújtott pályázati anyag módosításra került.

1. A benyújtott pályázati anyag forrásösszetételét önkormányzatunk a **85/2020. (VII.09.) Kt. számú határozat** **3. pontjában** fogadta el az alábbiak szerint:
* A projekt összköltsége bruttó: 46 991 171 Ft
* Igényelt támogatás bruttó (75%): 35 243 378 Ft
* Önkormányzati sajáterő bruttó (25%): 11 747 793 Ft

Az előző pontban említett módosítás a forrásösszetétel változását is érintette, a határozat rendelkező részének III. pontja szerint.

***A veszélyhelyzet kihirdetéséről szóló 478/2020. (XI.3.) Korm. rendelet hatálybalépését követően*** *a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

 Tiszavasvári, 2021. január 28.

 **Szőke Zoltán**

 **polgármester**